ДНЕВНИКЪТ НА ЕДИН ПЛОВДИВЧАНИН (28.)\nДНЕВНИКЪТ НА ЕДИН ПЛОВДИВЧАНИН (29.)\n"Защо купувачът на крадена стока трябва да пострада?" – ей този кофти въпрос ми зададе Веско Алпиниста от съседния вход на жилищния ни блок. "Аз – казва – ако съм, няма да го пусна този полицай у дома, та ако ще с прокурорска заповед да е дошъл. Купил ли съм? Купил съм! По-нататък да се оправят с крадеца!" Ти нямаш документ за покупката, следователно ставаш съучастник в престъпление – казвам. "А бе не ме интересува! Броил ли съм пари, аз пред съвестта си съм чист." Ей така се палеше Веско, когото преди години също крадци ограбили, та се видял принуден да се обзаведе с немска овчарка колкото магаре. И се усмихва победоносно, като да е забил българския ни байрак на връх Еверест: "Законите ни са калпави. Ний какво сме криви! Нека да са строги законите, тогава да видим крадецът ще вири ли нос!"\nДоколкото схващам, като интелигентния на вид Веселин Чаушев – от спортистите, с които можем да се гордеем като българи, разсъждават мнозина от моите съседи. Лесно е да се рече: тези хора грешат, ала опитвам да ги разбера. Този мой народ е научен някой друг да му носи отговорността за липсата на респект към закона, към обществените институции. Животът в условията на "най-прогресивния обществен строй под слънцето" ни превърна от стопани – през всички епохи солидна основа на държавността с присъщата за стопанин по манталитет строга взискателност и самочувствие, в аморфно стадо хленчещи молители. Как да ги убедиш колко много от всекиго в личните му дела зависи тази наша толкова яко ненавиждана държава! Може ли хем да си комбина с престъпника, хем чистичък пред закона, и още по-зле: пред съвестта? Тази софистика хич не я разбирам.\nСъседите ми обаче това ги устройва като че ли. Нещо повече! Всеки от нас си има основателни претенции, че Българската държава нехае за имота, здравето, живота му; че законите ни, направени уж по западен образец, тук – в Българско, оказва се, обслужват интереса и здравето на престъпника, а не на гражданина. И тогава какво ми остава на мен, гражданина, освен да почна да се приспособявам, сам да тръгна да се договарям с престъпниците от всякакъв сой, които и тъй и тъй държавата ми, т.е. държавната администрация на Република България, любовно закриля! Е, как се променя този начин на мислене, това статукво, в което сме израснали и ще умрем? Така в тази своего рода алхимия на общественото безсъзнание престъпникът вече престава да е престъпник, превръща се в "окумуш адам", в "онзи, де куршум го не лови". Герой е, че е рискувал, отвоювал си привилегия страхливата огромна маса хора да го възприема от "подвига" му нататък с респект. Тези са скритите лидери и на сегашния ни български обществен живот. Наглеците, крадливите бабаити, хората с престиж: от Иван Славков – Батето до сополанкото крадец край Лъвов мост. Та ми идва на ум изречено преди 2500 години от елински роб, мъдрия Езоп "Всеки остров получава власт, която си е заслужил". От тълпа, гордееща се с пренебрежението си към закона, държава дали става? Или старият лаф: "Прост народ – слаба държава".\nУбеден съм, няма нашенец, който пряко или косвено през последните осем-девет години да не е изживял стреса от посегателството на развилнялата се престъпност върху честта и достойнството ни на човеци. Защо тогава сме тъй отстъпчиви и тъй наивни? Не виждаме ли как бандитите шестват като красиви хищници наоколо и ни оглеждат като овче стадо за доене, стригане, клане! Ние – унижавани, тероризирани, те – закриляни от най-печени адвокати, прославяни в чалга или в книжлета юнаци, честолюбиви, недосегаеми? И защо е това обществено неприкрито обожествяване от наша страна? На такъв тягостен въпрос не знам как да може да се отговори, без да засегнеш чувството ни за национално достойнство и българска чест.\nРодната история е пълна с примери как закононарушителят дораства в народното съзнание до легендарен герой. Ще речеш, националното ни самочувствие от Турско време е изграждано все върху този вид подвизи. От ХVІІІ в. насам възкръсваме из пепелта на Османската империя като здрав етнос, подмолно съпротивяващ се на законите и институциите. Не сме имали друг начин да оцелеем, освен този. Вижте фолклорната ни митология кого прославя! Хитър Петър – хитрецът. Хайдутинът –облагородена версия на злия хайдук. Размирникът, бунтарят – горското пиле, дето не му се работи на нивата, ами предпочита хладните горски сенки, пивката изворна водица, агнешките мръвки, бойките песни за любов и отмъщение. Нехранимайкото, т.нар. делия – човекът извън традиционната порядъчност. Хъшлакът – който силно си обича Отечеството, та затова се навърта по чуждоземните пазарища и ханове за някоя дребна вересия, за някой изпросен грош подаяние. Партизанинът – злостният агент на чужд интерес, саботиращ с оръжие в ръка собствената си държава.\nА бе, ний мърша ли сме!**\nКак да нападаш своите! Срещу убийствено унизителната власт май няма място за смирение, но родната интелигенция, мисля си, но може и да се заблуждавам, далеч не е изпълнила основната от задачите си – да тегли бразда между престъплението, представяно за героизъм, и националноосвободителното движение от етични, от човеколюбиви позиции срещу идиотщината цял народ да живее в страх от висша каста поклонници на верския фанатизъм. Удобен пример е Васил Левски. Рушейки деспотичната спрямо нас, българите, Османска законова система, Апостола гради организация върху строго структурирана мечта-идея: демократични закони, но и безкомпромисни правила за личния живот на всеки гражданин в бъдещата "чиста и свята република". Който по-внимателно се взре в проектоустава, вероятно от самия Васил Иванов Кунчев писан, в т.нар. "Нареда на работниците за освобождението на българския народ" от началото на септември 1871 г., ще открие колко безпощадно се отнася Апостола към клетвопрестъпниците, към нарушилите закона, закрилящ и живота, и интересите на нацията, на всеки гражданин на чистата и свята република. Точка 7 от Наказателния закон в Наредата: "Ако някой от служащите (...) поиска да злоупотреби служебната власт, за пръв път ще са лиши от служба; повтором ще са извади съвсем, като по-напред да подпише за грешката си и да я поднесе писмено на комитета; ако и така не изпълни, ще се накаже с смърт"***.\nГотиният Веско, съседът! Кой да му отвори очите, че приемайки престъплението за естествена част от живота, сами си ровим яма под нозете! И никакви увъртания: Броил съм пари, значи съм чист пред съвестта си... няма как да ни оправдаят, че като печелим на дребно, всъщност сме малодушни, жалки, страхливи към идиота, към престъпника, разрушител на Българската държава. Ако този казус представим пред немец, англичанин, французин, испанец, пред гражданин на САЩ или Канада, или на някоя от страните на Скандинавския полуостров, представям си онзи човек как би се чудил над Хитърпетровия и Андрешковския синдром. И как подреденият, предприемчивият западен човек при всичките наши вопли, изкусителна любезност, учтиви покани, гневни закани, примамливи предложения и откритото незачитане на правила и договори ще го склоните да си вложи ума и парите в общество, което с чудесна лекота и непукизъм пренебрегва горещите си клетви и обещания? Как!\nPlovdiv, 25 oct. 1998 – edited by 9 jan. 2020\n- Председателката на Народно събрание;\n- Надолу по стълбата, която води нагоре.\n* Веселин Чаушев – алпинист, заслужил майстор на спорта, участник в изкачването на 7- и 8-хилядници сред Хималайските върхове.\n** "Не сме народ, ами сме мърша!" от сатира на Петко Славейков. Бай Петко детайлно, много старателно проучвал нравите на някогашния масов българин. За ужас на лицемерите, записвал дори най-циничните български клетви, псувни и ругатни. Един народ, като го чуеш как попържа, ще му разбереш душичката – разсъждавал многострадалний автор на най-българската ни поема "Изворът на Белоногата", но и на "Не пей ми се", над която мнозина ще се надсмиваме заради отчаянието: Не пей ми се, не смей ми се!\n*** Вж. Иван Унджиев, "В. Левски", изд. 1980 г., с.180), бел.м., tisss.\nПубликувано от Jores в 22:07 ч. Няма коментари:\nЗападният свят човеколюбиво изпратил бойната си авиация и се кани да атакува сръбски военни обекти в Косово. Откъм страната на тази Сръбска държава как да съм, като пред очите на света сръбски командоси и паравоенни, т.е. башибозушки чети, гонят като дивеч или просто разстрелват наплашени грабнали в ръце дечица и оскъдна покъщнина жени и старци. Масовите гробове там, избиването на човеци напъдени, затова че не разсъждават и не се молят пред бога като сърби – как да го разбера това! Нима има разумен довод за клането на двумилионно население? Как да оправдая издевателство с каквито и да са съображения за неприкосновеност на държавата Сърбия? То е все едно да гледаш иззад оградата как комшията озверял коли челядта си и да си повтаряш: Ми то е лично негова си работа, той си е в имота, да прави каквото си ще... Замълчаването, пасивността пред вандалщините както на посредствеността в политиката, така и пред крещящи издевателства като в Сърбия, дали не ни превръща в съучастници на лудостта, съучастници на зверства!\nМило мое Отечество, сега е време да си докажем, че сме цивилизована нация, че започваме да се измъкваме от тресавището на политическа и всякаква демагогия, която разполага с населението на държавата като с пешки върху шахматно поле. Не съм убеден дали сме в някакъв вид роднински връзки със сръбската нация, пък и с останалите т.нар. славяни, но каквито и да сме, първо сме човеци. Нагледали сме се на бесовщини тук, на Балканите, през последните сто-сто и двайсет години. Дали братът сърбин ще проумее, че като няма вътре в милата му родина разум да спре убийствата, някой трябва да се намеси! А се налага и заради него, сърбина: за да се освободи от озверяване, от бесовщини, от бабаитлъшки легенди, с които сръбското обществено мнение оправдава издевателствата над беззащитни хора. Нека това си решават сами Миле, Тоше, Миодраг, Небойша или Бошко, но повече така не може да продължава. Пуританска Северна Америка посегна да катурне президента си (нищо, че е може би най-успешният президент в цялата им двестагодишна мижава история) само затова че нарушил една от Десетте божи заповеди. Всеки случай, пуританска Америка ми е по-симпатична в своята скрупульозност от широката славянска душа, която допуска мутрести мракобеси и отчаяни нихилисти да й решават съдбините.\nВечерта в понеделник по телефона пак ми се обади редакторът на вестник "Арт-клуб" Тодор Биков, настоява да му пратя мои статии. Казах, като отпечатате което съм дал, тогава... и човекът отсреща веднага включи: "Ама аз не съм съгласен, че министърът Богомил Бонев" и пр. Ето че излезе наяве кой бърникал и в излязлата ми в "Арт-клуб" статия "Младите хищници" и е заменил "татарчевци" (по името на одиозния Главен прокурор Иван Татарчев) с "боневци"... Та продължи редакторът да обяснява: "Този откъс от ръкописа ти ми се стори само фрагмент (говореше за главата "Господин прокурорът на Републиката" от книгата "Ламски" – бел.м., tisss). "А-а, така ли! – казвам, и човекът отсреща продължи: "Ама ще взема да го прочета пак, може и да си променя мнението".\nСтегнах колата и Жълтото Ленче, осемнайсетгодишната ми жигула, придоби вид на чистак новичка машина. В петък вечер се отбих в павилиончето на оперативния криминален служител Евгени и Евгени ми съобщи, че тайфата крадци, които ми разбили гаража, успял да открие: циганчета от Столипиново – четирима по на 12-15 години, и деветгодишно хлапе. Взели го батковците занаят да учи. Сред разбитите от бандата около двайсетина леки коли и гаражи ограбени са били автокасетофони, бормашини, автомобилни части, ама ги нямало моите неща. Някои вещи кладците продали в село Крислово, Пловдивско. "Нали ти казах да не ги отписваш крадените работи!" – рече Евгени и ме тупа по рамо. "Е да – казвам, – свършили сте си своето, отчитате дейност, мен това какво ме грее?" Предложих да отидем с колата до това бъкано от цигани Крислово, като вземем с нас едно от столипиновските манговци-крадлета. И той като че ли не отказа, но и не се съгласи.\nПрава излезе онази женица, дето на 6 август сутринта говореше, че тайфа цигани се завъртели и се тулили около полунощ между гаражите пред блока. Тази сутрин и Борката, дърводелецът от първия ни етаж, намерил работилницата си със зейнала врата, по същия начин изкъртена. Беше щастлив Борката, хили ми се като безумен: "Гледай бе, нищо не са ми взели! Само дето са разровили и разбутали. Ей на, виж, подпрели отвън вратата с едно от рендетата. А могли да го отмъкнат. Ама не са". – И се радва като малко дете моят шейсет и петгодишен съсед, че си минал по реда, мародерите го отчели значи като проверен в своите дяволски тефтери.\nОбажда се и Иван Пенев от вход Г, и той тези дни пострадал, отървал се с разбит катинар и строшена брава, но е щастлив: "Ще взема да подредя вещите в гаража, та да не се мъчат да търсят циганчетата. Нека видят, че нямам нищо ценно в гаража".\nЗнае се, че опитни в кражбите, отдавна добри познати на полицията, някои от тях вече и със стаж в пандиза, командват малолетните циганета точно къде и какво да тарашат. Малолетните, доколкото разбрах от Евгени, законът не ги ловял. Знаят, че с два-три шамара и малко общи приказки ще им се размине. И какво ли да ги правят полицаите в местното районно управление; нали ако ги окошарят, ще трябва и да ги хранят! Та се разхождат като петлета местните столипиновски апапи, играят си като мишлета с полицията, като Том и Джери, веселите пакостници от рисуваните детски филми, ама са илюстрация на беззаконието в днешна България. Какво му остава на честното ченге, освен старателно да отбелязва в бумагите си т.нар. разкриваемост! А ползата? Нали момченца с по двайсет-трийсет кражби, установени по надлежния ред, продължават да трупат престъпления. Темида у нас е не само с вързани очи, но и със здраво завързани и извити отзад ръце. Дали толкова наглост по Живково време имаше?!\nИма и друга гледна точка – крадецът е заинтересован по най-бързия начин да се отърве от плячката или от вещественото доказателство за престъпление, пласира откраднатото на много по-ниски, понякога и на символични цени. Така на два пъти вече на столипиновското мърляво и затънало в мръсотия и кал пазарче, дето ходя, че зеленчукът там е по-евтин, са ми предлагали нов телевизор "Панасоник", чиято цена в магазина е над седемстотин германски марки, за 150, за 100 и накрая – за 70 хиляди* лева. Бяха двамина: момче около 16-годишно и дребничък манго на около четиридесетте. Момчето взе да ме пита имам ли нужда от нещо. Дъртият пенджуек поверително взе да бъбри: "Виж кво, бе арапски! Ко ти си имаш цветен тилювизор, кажи на твойте хавери от маалата, бе. Човекът да доде с лека кола и да ми се обади истимар. Нали разбираш, крадено е бе, братчед. Глей сеа, все едно ти го подарявам тоз тилювизор. Ми то само дистанционното му струва повече от седемдесет, пък ти давам и тилювизор чистак нов отгоре. Халал ти правя, що се дърпаш, а?... Иди! Иди кажи на твойте комшии. Ний сме тук с ей тоз, малкия, и чакаме. Да не забравиш, ей!"\nРазправям случая на зет ми, полицай в районно управление на отсрещния край на Пловдив, и той рече: "Не е толкова проста тази работа, както изглежда отстрани, за да ги окошарим. Може наистина да са имали крадено за продан, а може и да са били от най-опасните мародери. Отиваш, изкушен... с твоята кола. Идват трима манговци, качват се и ти казват да караш някъде настрани, където са оставили стоката. Добре, ама всъщност няма никаква стока. Това е начин да те измъкнат от място, където би могъл да се защитиш. В онзи момент знаят, че като си тръгнал да купуваш, носиш пари. Тях това ги интересува. Пък си сам. Защото ако, примерно, аз дойда с теб, хич няма и да се хванат на въдицата. И какво става по-нататък! Ами наобикалят те тези тримата. И не са с голи ръце, поне един е стиснал я нож, я метална тръба. А?! Какво ще правиш? Даваш си парите, и ако не ти отмъкнат колата, коженото яке и патъците, ако не ти хвърлят и един як лобут или не те порнат с касапския нож, ще дойдеш да почерпиш, че си се отървал жив". Толкова мъчно ли е да ги пипнете? – настоявам. "Лошото е, че ти го гледаш завалия сополив, ама си има свои хора и в Полицията, и в Следственото, и в Съда. Той не е сам, разбираш ли! Тези самотните гастрольори самите престъпни банди още от времето на Васил Илиев ги изритаха от бизнеса"**.\nПреди две години в ареста на едно от нашите пловдивски полицейски управления крадец-рецидивист упорито спрягал името на един от по-едрите местни началници във вътрешното министерство. "Да дойде подполковник еди кой си – настоявал, – и аз пред него всичко ще ви кажа". Слушали я тази песен и следователят, и полицаите на смяна цели три дни, па накрая вдигнал най-сербезлията телефона, обадил се... и за изненада на редовите полицаи на смяна, големият началник тутакси пристигнал. Влиза, значи, шефът им в стаята, дето три дни на почивки безуспешно разпитвали мангото, и мангото – към трийсетгодишен як циганин, скача от стола, па му обърсва два яки шамара на големия началник и крещи: "Ти-и-и що си ме оставил на тия да се ебават с мен? Аз на теб колко пара ти давам и колко златни пръстени ти давам, а!" И... подполковникът, за когото вестниците пишеха по онова време похвални слова, интервюта по телевизията въртяха, представяха го за рицар на правдата и закона, взел да мънка. В крайна сметка, дооформили протокола за разпита, подписали се, които трябва и където си трябва, ударили големия печат на Полицията и крадецът отпътувал със служебния джип на голямото началство.\nPlovdiv, 25 oct. 1998 – edited by 8 jan. 2020\n** За този вид бизнес от хлапашките години помня лафа "Авантата – чиста печалба!" Бел.м., tisss.\nПубликувано от Jores в 2:15 ч. Няма коментари:


SEO (Search Engine Optimization) - оптимизация за търсещите машини е комплексен процес от работа който подобрява и облекчава условията за намирането на сайта Ви от търсещите машини (търсачки) в Интернет и повишава неговия рейтинг. Колкото по-напред е позицията на уеб сайта Ви при търсене, толкова по-голям е шансът да бъде забелязан от потенциални клиенти.\nКачествено и щателно проведена оптимизиця на сайта ще помогне в намирането и показването на търсачките, че вашата уеб страница същесвува и най-добре се доближава до желанията и запитванията на потенциалните ви клиенти за вашите стоки и услуги.\nПолзата и удобството на Интернет отдавна е навлязла в нашето ежедневие. Все повече печатни медии преустаноявят своите книжни и издания и минават изцяло на онлайн версии. Интернет се ползва от всички и за всичко и всеки уважаващ себе си бизнес в наши дни трябва да притежава добре направен уеб сайт .Но каква е ползата да имате перфектния уеб сайт, ако освен вас никой не знае за съществуването му? Ето това прави оптимизацията.\nНещо повече, комбинацията от професионално изграден уеб сайт и префекетно SEO може да се превърне в инструмент за огромни печалби. Интернет е пълен със хиляди такива примери, но без добре направено SEO това няма как да се случи.\nПродажбата на дори и най-качествения и изгоден продукт ще бъде обречена на посредствен резултат, ако не бъде доведена до знанието на потенциалните клиенти.\nЕтапи които включва SEO оптимизацията\nОпределяне на кода и съдържанието на страницата: оптимизиране структурата на сайта, уплътняване на текста с ключови думи\nПретърсване на текста и избор на подходящи ключови думи и изрази за мета таговете(формиране на семантично ядро)\nSES (Search Engine Submission)- Регистрация на уеб сайта в най-посещаваните международни и български търсачки Yahoo, Google, MSN, AOL, AltaVista, AllTheWeb, Excite, Lycos, InfoSpace, NBCi, C|Net, Web Crawler\nПодобряване класирането в търсачките чрез ръчно събмитване (добавяне) по подходящите ключови думи в най-известните портали и уеб-каталожни сайтове\nОрганизация на обмен на линкове и банери – Създаване на програми за обмяна на линкове и банери към фирми сходни с вашата дейност.\nПостоянно подържане нивото на вече оптимизиран сайт в Интернет пространството\nПреимущества на SEO оптимизацията\nОт добре класирания сайт се печелят ПАРИ.\nМаркетингът за търсачки увеличава присъствието ви в Интернет и прави вашата дейност популярна.\n86% от потребителите, решили да закупят даден продукт или услуга търсят повече информация в интернет\n93% от потребителите разглеждат само първите десет страници с резултати от търсенето. Повечето хора предпочитат да използват друго търсене или друга търсачка вместо да продължат да разглеждат сайтовете след първите 10 резултата. Как ще успее вашия бизнес, ако вас ви няма там?\nПривличане именно на целевата аудитория.\nРезултатите се запазват дълго време след края на работата.\nЗащо SEO оптмизацията е постоянен процес?\nДа предположим че вие вече имате сайт, той е добре оптимизиран има много ликове към него, вие се радвате на посещения, клиентите се свързват с вас, вие ПЕЧЕЛИТЕ от този сайт.\nНо постепенно обажданията и поръчките намаляват. Вие започвате да се чудите защо! Ами много просто! Защото колкото и професионално да е оптимизиран сайта ви, той постепенно ще загуби предните позиции в търсачките ако спрете да се грижите за това.\nВашите конкуренти ще ви изместят от добрите места във вашия сегмент и вие ще загубите клиенти, защото сте спрели изграждането на линове в нововъзникналите за този период сайтове, каталози, портали.\nИменно поради това вложените в реклама и постоянно SEO оптимизиране ще ви се върнат многократно.


Дигитален маркетинг и уеб дизайн - Keydy Brand\nКакво е дигитален маркетинг и защо е важен за бизнеса ви?\nСлучвало ли ви се е, да виждате, че бизнесът Ви има нужда от развитие, но незнаете как да го разширите и развиете?! Много често искаме да подобрим бизнеса си, но в стремежа си да го направим не виждаме възможностите.\nНай-важното за всеки бизнес е да обхване всички възможни канали и средства за разпространение и популяризиране сред точната група от хора, които да доведат до печалби.\nДигиталният маркетинг е едно от тези средства, което изгражда присъствие в интернет каналите, където се събират много хора на едно място. Чрез него бизнесът използва търсачки, социални медии, имейли и уебсайт, за да се свърже с настоящите и бъдещите си клиенти.\nТой е начинът да се свържем с правилните хора и да им представим информацията правилно, според техните интереси.\nКАКВО ВКЛЮЧВА ДИГИТАЛНИЯ МАРКЕТИНГ ПРЕЗ ОПИТА НА KEYDY BRAND?\nДигиталният маркетинг е съчетание от множество действия като дизайн, изграждане на качествено съдържание, отсяване на правилните ключови думи, по които да ви търсят и намират клиентите, и присъствие в множество социални канали.\nВсеки дигитален маркетинг започва с изграждане на правилната стратегия и план за действие. Той може да се сравни със сценарии за филм или постановка. Всяко действие е логическо свързано с предходното и води до определени резултати. Дигиталната стратегия се следи и актуализира в зависимост от получените резултати.\nСледваща и много важна стъпка към успеха е да разкажем на потребителите си за дейстостта си и предлаганите продукти или услуги. Да изпъкнем сред конкурентите си и да убедим потребителите си, какви са нашите предимства и защо да изберат нас пред конкурентна фирма. Всеки от нас е бил поне един път от страната на потребител и знаем колко лесно се доверяваме на дадена услуга или продукт, когато е обяснено правилно какво точно представлява и какви са предимствата. Освен за информация съдържанието е много важна част от дигиталният маркетинг и за по-добро позициониране сред търсачките.\nПреди да стигнем до съдържанието, всяка една марка трябва да привлече вниманието на потребителя с хубава и запомняща се визия. Всеки един цвят, всеки един надпис, поставен правилно върху визията, ще помогне на потребителя да стигне до съдържанието ви, с което да го подтикнете към покупка. В днешно време това е от ключовите фактори за намиране на нови клиенти.\nВсички тези стъпки като съдържание и визия водят до лесното и бързо намиране в търсачките. Всеки един от вас е търсил нещо в Google например. Колко от вас са преминавали на втора, трета или четвърта страница, за да намерят продукта или услугата, която търсите. Точно така, всички избират фирмите позиционирани на първа страница в Google. За да се получи това, зависи от качественото и уникално съдържание, повтараемостта на правилните ключови думи в съдържанието и още други фактори, които вдигат точките, за позициониране на по-предни места в търсачките.\nРазпознаваемостта на бранда е не по-малък по важност фактор за успеха. Много по-лесно се гради доверие, когато многократно сте изниквали пред очите на потребителя, дори само, за да им покажете какво правите. Присъствието в социалните медии като Facebook, Instagram, Linkedin, Youtube и други, дава на потребителите чувството за близост и приятелство, и ги кара да се чувстват като в свои води. По този начин шанса за продажба се увеличава до 90%.\nИмейлът е начинът да се свържете с досегашните си клиенти като им напомняте за компанията и за новостите покрай нея. С помощта на създаване на качествена база от имейли можете да персонализирате имейлите си според пола, възрастта и интересите си. Имейл маркетингът също дава възможност да накарате клиентите да се чувствате специални като им честитите празник като рожден ден или имен ден и им подарите отстъпка по повод празника им.\nСъдържание + Дизайн + Популярност + Комуникация = Успех\nPrevPreviousЗащо онлайн маркетингът е по-важен от всякога?\nNextУеб сайтът – защо е важен за бизнесът ни?Next


AutoCAD Блокове: Най-често срещаната грешка при анотативни блокове (и как да я избегнем) | Аула урок\nКакво задължително трябва да проверим преди да създаваме нов анотативен блок или да превръщаме съществуващ блок в анотативен?\nДа видим дали мащаба е коректно настроен\t1018\nДа видим дали лейаутите са коректно настроени\t1019\nДа пуснем командата scale\t1020\nКак да разбера мащабите?\nаз искам да попитам нещо комплексно тъй като не ми стана много ясно, а като гледам това с мащабите е много важно. Когато започваме на чертаем нов чертеж, първо започваме в мащаб 1:1, и след това като добавим блоковете си нагласяме другите мащаби или още в момента, който пуснем AUTOCAD първо избираме от менюто в левия долен ъгъл в какъв мащаб ще чертаем (било то 1:50, 1:2 и т.н.) а в работното поле си чертаем в реални рамери, въпреки че долу сме задали предварително 1:50. Малко се обърквам.\nКогато започнете да чертаете, първо избирате вашата мерна единица на какво ще ви отговаря на сантиметър, метър или каквато и да е друга и съобразявате всичко последващо добавено, примерно блокове, с тази мерна единица.\nПример: Чертаете стая в сантиметри, естествено добавяте блокове за обзавеждане в сантиметри.\nКогато всички дименсии и шрифтове са анотативни при избиране на мащаба те се обръщат автоматично в мащаба който сте избрали, и вие виждате как ще ви изглежда чертежа ако го разпечатате в този мащаб. Когато не са анотативни, вие съобразявате всичко предварително. Примерно знаете че ще разпечатвате в мащаб 1:100 и си избирате шрифтовете с големина, която ще може да се чете при разпечатване в този мащаб.\nМащабите ни трябват накрая, при представяне на чертежите, при разпечатване.\nВ аутокад винаги се чертае в реални размери. Предварително трябва да си уеднаквите мерните единици за файла и за блоковете за съответния файл. Добре е в моделното пространство да се задава мащаба с който ще печатате. Ако е в друг мащаб има голяма вероятност всички анотативни блокове и текстове който сте местили при неуточнен мащаб, за мащаба за който искате да печатате да не са на местата си. Ще се разхвърчат и в моделното пространство още като смените мащаба там.\nКак да разбера кой е мащаба на блока?\nКак да разбера кой е мащаба на блока, нещо май изпуснах?\nЗдравей, идеята е :\nИмаш един чертеж изчертан по правилото от курса AutoCAD формула - > едно към едно\n- т.е. всичко\nкато размери е изчертано в чертежа има съизмерими размери : размери на\nблоковете, височина на текста и т.н, като размерите на блоковете и текста е\nсъобразена с мащаба в който ще разпечатаме чертежа. В примера от урока\nвсичко това е съобразено с мащаб 1:50 в см. , ако нямаме нищо анотативно в\nчертежа и сме превключили на долу за мащаб 1:1 нищо не се променя тъй като\nнямаме анотативни мащаби и превключването не влияе на нито един от\nобектите в AutoCAD.\nНО да речем оставили сме си 1:1 мащаб долу в лентата и\nрешаваме че дадения блок ( блока да речем е един кръг с радиус R = 2 units )\nще го направим анoтативен, правейки го анотативен в режим 1:1 долу в лентата\nследва AutoCAD да разбере размерите с които е начертан блока че са за мащаб\n1:1 и вече във анотативния блок тези размери R=2 units ще са записани за мащаб 1:1,\nпревключвайки в мащаб 1:50 ние казваме на AutoCAD направи ми всички\nанотативни елементи ( в случая е само блока ни ) за мащаб 1:50 и какво се случва анотативния блок в мащаб\n1:50 ще трябва да увеличи размерите си 5 пъти ( т.е. 5*R= 10 units ) спрямо\nзаписаните за него размери в 1:1 и така блока става ОГРОМЕН.\nЗатова се казва "да сме преценили правилния мащаб" ако един блок сме си го\n"гласили" да изглежда добре в в мащаб 1:50 и не е бил анотативен и искаме да\nстане анотативен, то задължително следва да изберем от лентата мащаба за\nкойто е нагласен ( т.е. размерите му са съизмерими за този мащаб ) и да го\nнаправим чак тогава анотативен.\nАко не ти представлява проблем върни се на модул 3 от курса AutoCAD\nформула там целия модул е посветен на мащабите, като има няколко урока\nсамо за анототативност и припомняйки си как работи анотативността в AutoCAD\nФормула следва напълно да разбереш всичко.\nИ все пак ако има нещо неясно пише пак и ще помогнем тук във форума.


Въпреки, че енергията не се "вижда", да се отрича съществуването и е безсмислено. Все едно да отричаме, радио сигналите или работата на мобилните телефони. За разлика от другите сигнали, енергията на човек, пряко зависи от емоциите му.\nКак да разберете, че във вашия дом енергията е лоша? Не е необходимо да бъдете екстрасенс, само анализирайте какво се случва около вас.\nСъздадена на 12 Юли 2012\n12-12-2012г. днес имаме един много интересен ден. Заради повторение на числата, предизвиква голям интерес у хората. Разбираемо е това, защото числото 12-сет крие голяма сила в себе си, но тук в добавка имаме и 12-сет за месец, и още 2012 за година. Целият сбор на числата е 11, което е царско число и също дава помощ и подкрепа, но пък 1+1=2, което се свежда до един чисто материален ден, управляван от планетата Венера.


Голяма белочела гъска - Ловно Рибарско Дружество Сокол - Казанлък\nHome » Голяма белочела гъска\nГолямата белочела гъска гнезди в най-северните части на Европа и Азия, в Северна Америка и островите на Ледовития океан, като обитава влажните райони на тундрата и лесотундрата по морското крайбрежие и вътрешните водоеми. Зимува в южните райони на Европа и Азия, но прелита и до Северна Африка – Египет. Голям брой големи белочели гъски зимуват у нас. Най-многобройни са нейните ята в равнинната част на страната и около река Дунав, големите вътрешни реки и черноморското крайбрежие. Големите ята обитават най-често площите, засети с есенници, в близост до реки, езера, блата и изкуствени водоеми, незамръзващи през зимата. Този вид при масово появяване е в състояние да компрометира изцяло реколтата от някои селскостопански площи. У нас зимува главно в езерата Шабла и Дуранкулак, язовир „Овчарица”, резервата „Сребърна”, язовир „Малко Шарково” и Бургаските езера.\nОтличителни полеви белези


Спортен стил без компромиси от Tommy Hilfiger - Missbloom.bg Спортен стил без компромиси от Tommy Hilfiger - Missbloom.bg\nМода : Дрескод15 ЮЛИ 2020\nПоследната колекция на марката представлява нов прочит на стила, утвърден през 35-годишната история на Tommy Hilfiger.\nНезависимо дали избирате да спортувате любителски, професионално, или само за да свалите ненужните килограми за лятото, качественото спортно облекло е задължителен елемент в тренировъчните програми на всекиго.\nОсобено сега, когато в света на фитнеса има напълно нови правила за безопасност, трябва да сме сигурни, че можем да разчитаме на облеклото си да бъде наш верен спътник през цялата тренировка.\nЗатова и новата колекция на Tommy Sport залага на иновативни материи, които подсигуряват комфорта ни, независимо как сме решили да се раздвижим този път.\nМоделите са едновременно водоустойчиви, проветриви и дишащи. За да осигурят всички тези качества на дрехите си, от марката са създали няколко тъкани, специално за тази колекция. Например Polygiene® е анти-бактериална материя, която прави тренировките ни по-безопасни – фактор, който сега оценяваме повече от всякога. HerMin® Weave Tech пък представлява специален дишащ и водоустойчив памук, отговорен за приятната на допир тъкан.\nТренирайте с увереност, защото вечният проблем с изпотяването, което разваля визията ни, пък е решен от материята TH Cool miDori, която извлича влагата от тялото и предотвратява неприятния ефект на тренировката върху външния ни вид.\nДизайнерите на марката са се погрижили техните модели да пасват добре на всяка фигура, с помощта на специалната stretch технология. С нея дрехите могат да се разтягат едновременно в четири посоки, така че да осигуряват перфектно удобство при всяко движение на тялото.\nМакар и стилът на моделите да е вдъхновен от ретро класиките, колекцията перфектно се вписва в последните тенденции.\nОблечете се в ярките принтове, които винаги са на мода през топлите сезони, и мотивацията ви за тренировка веднага ще се появи.\nМоделите от колекцията можете да намерите в Paradise Center – побързайте, защото сега можете да се възползвате от 50% намаление.\nДрескод24 АВГУСТ 2020\nДрескод14 АВГУСТ 2020\nСмелите момичета вадят есенните обувки от сега


Без категория Архиви | Тренирай.БГ\n16.06.2021\tОстави коментар\nЗдравейте приятели на Тренирай.БГ! Понеже следя сайта от както е основан. Като там обсъждаме и говорим както за тренировки така и за храненето за един обикновен трениращ, исках да дам едно мое предложение. Моето предложение е за едно много добро, здравословно и пълноценно хранене, което всеки един от нас може да си приготви. Подходящо по всяко време на деня, както ...\tПрочети повече »


Купи Дисплей-таблет Wacom Cintiq Pro 32 | Цена от CADstore - €2960.12 без ДДС\nТворете директно на екрана си по най-интуитивния начин с таблета Wacom Cintiq Pro.\nWacom Cintiq Pro 32 разполага с висококачествен 4K дисплей с производителност на цветовете на световно ниво и почти никакъв паралакс. В комбинация с писалката Wacom Pro Pen 2, той предлага преживяване, което ще подобри всяко творческо постижение.\nМясто, където да развихрите идеите си\n32-инчовият 4K дисплей с резолюция от 3840 х 2160 пиксела предлага ненадмината точност на цветовете (98% от цветовата гама Adobe® RGB) ще ви накара да се потопите във всеки детайл от творенията ви, независимо дали е 3D модел или илюстрация за видео игрa.\nДисплей, който изглежда и се усеща по естествен начин\nИзлетият стъклен екран предлага осезаемо преживяване докато рисувате, имитирайки усещане за истински молив върху хартия. А с минималният паралакс и екран, който е достатъчно здрав, за да издържи на нежелани действия, всеки знак се появява точно там, където го очаквате.\nСъздаден, за да повиши вашата продуктивност\nВремето рядко е на вашата страна. Ето защо Wacom Cintiq Pro ви пести ценно време с програмируеми бутони, до които достъпът е мигновен.\nСвържете се към всеки Mac или PC с един USB-C кабел (включен в комплекта) към USB-C порт за едновременен пренос на видео и данни. DisplayPort или HDMI също са включени, което изисква USB порт за данни.\n17-те програмируеми бутона в дистанционното ExpressKey™ ви предоставят бърз и лесен достъп до любимите ви функции. Екранната клавиатура и радиалните менюта предлагат още по-бърз достъп до функции.\nПремествайте, приближавайте и отдалечавайте или завъртайте вашата рисунка с жестове* върху мулти тъч дисплея, също толкова лесно, както и на вашият смартфон\nАктивна площ 697 х 392 мм\nРезолюция (LPI) 5080 lpi\nИнтерфейс 4 USB3 ports (When connected to host computer over USB-C), 1 USB C port, 1 USB3 port (Upstream port connected to computer), 1 HDMI2.0, 1 DisplayPort, 1 USB-A Port, Audio headset jack, built-in microphone\nДисплей (инчове) 31.5 (80.0 cm)\nТегло 13 кг, без допълнителната стойка\nРазмери (мм) 854 x 506 x 53.25 мм\nКупи Дисплей-таблет Wacom Cintiq Pro 32 | Цена от CADstore\nМодел: Cintiq Pro 32\nВид на екрана --- Изберете ---Без тъч (само писалка)Тъч и писалка (+552.15€)\nМодерна 3D навигация, навсякъде. Съвременното инженерно работно пространство е станало по-р..


В нова афера се е забъркала дъщерята на Ваня Щерева – Мила Роберт, издадоха пред „Уикенд” нейни приятели. Младата провокаторка Мила Роберт си е паднала по финалиста от последния сезон на „Гласът на България” – Тино.\nРусокосата изпълнителка случайно го чула в шоуто за млади таланти на Би Ти Ви преди няколко месеца и била силно заинтригувана от неговия плътен секси тембър. Самата тя преди години е участвала в предаването, само че за разлика от Тино отпадна много преди финалите. Останал й обаче навикът да гледа шоуто. Когато за първи път видяла Тино, обявила, че няма да спи спокойно, докато не се запознае с него. Говори се, че се влюбила още преди да го е видяла на живо.\nПървата им среща била в столичен клуб. Оказало се, че двамата има много общи неща – не само че се занимават с музика, но и обожават Русия. Последвали още няколко срещи, докато стане ясно, че не са „просто приятели”.\nТино уж имал сериозна приятелка, която обаче живеела в Лондон, а е известно, че очи, които не се виждат, се забравят. „Тино беше като зомби, след като срещна Мила. Приятелката му усети, че нещо не е наред”, разказаха още източниците на „Уикенд”.\nЗасега връзката между дъщерята на Ваня Щерева и Тино не е официално обявена и минава по-скоро в графа „забежки”. Но двамата имат много общи участия по клубовете, което още повече ги сближава.\nСамата Мила доскоро имаше сериозен приятел. Също като нея той е наследник на популярна родна театралка. Това е актьорът Константин Еленков – син на режисьорката Диана Добрева. Явно обаче новата тръпка се е оказала по-силна от старата любов… ЗА ДА ПОДОБРИШ ИМУНИТЕТА СИ, ВИЖ ТУК!


Нова Зора - Независим национален седмичник: Реквием за българската изчислителна техника\nИнж. Мариана АНГЕЛОВА, н.с. в бившия ЦИИТ\nМътният порой повлече и Централният институт по изчислителна техника (ЦИИТ) с неговите 2 200 души – наша, а и на държавата , гордост. След прехвалената работническо-мениджърска приватизация (РМП) изчезна оживлението из коридорите, помръкнаха прозорците на Лабораторията по надеждност, осветени цели нощи при провеждане на изпитания. Седеметажната сграда не бе съборена, но там под наем се настаниха малки фирмички, банка и едно окастрено подобие на предишния ЦИИТ. Преобърнаха се личните съдби: технолог от Експерименталния цех стана свещеник в Арменската църква, опитен инженер от секция „Захранващи устройства” се принуди да продава кафе и сандвичи в новооткрития извън института павилион, специалист по електронни елементи нае магазинче за обувки на пазара “Римската стена”, моята секция „Печатни платки” премина на най-първоначалното си ниво – изработка на двустранни печатни платки; способен конструктор – той разработваше КАМ–КАД системи –като не можа да противостои на налетялата вълна, получи инфаркт.\nПоявиха се хитреци – те поеха към пръкналите се синдикални организации. По-прозорливи млади хора – за института подбирахме най-способните след ВУЗ, заминаха за чужбина. Добре подготвени, „попили” знанията и натрупания опит в научно-изследователската работа, те останаха в странство – САЩ, Австралия, Канада, Европа. И не белят банани, а са уважавани и признати. България пък плаща на чужди консултанти и плаче за инвеститори в същите сфери, където може и да не бяхме първи, но се съизмервахме с първите.\nАз и моите колеги, вече на възраст, се изправихме пред екзистенциалния въпрос: „Били ли сме въобще нужни и полезни на страната ни?” – отвсякъде „доказваха”, че стратегията за развитие на електроника и ИТ у нас била пагубна.\nС вълнение изчетох многобройните имена, упоменати в книгата – познавах физически всичките; припомних си трепетите около пускането на първите електронни калкулатори, първите компютри, миникомпютри и процесорите – техническите им данни са описани. В много от разработките К. Боянов, тогава ст.н.с. в ЦИИТ, участваше лично. Спомних си напрежението по изработване на прототипи за престижното изложение „Продуктроника” и колко ни радваха успехите им там.\n„Щрихи...” помества таблици, между които и такива за приноса на ИТ. Излиза, че обемът на износа на електронни, вкл. на ИТ, изделия е бил извънредно голям за малка България, че печалбата от реализирана продукция е надхвърляла 20-22 %, понякога – 200–300 %. Само електронният калкулатор ЕЛКА е донесъл за периода 1971-1985 г. 483 313 лева от първо направление (т.е., социалистическите страни) и забележете! 3 880 хил. лв. от второ направление (западното, във валута). А списъкът на устройствата на ИТ съдържа 228 позиции. В книгата е уловен моментът между 1990 и 1991 г. – началото на разгрома на електронната промишленост: заетите в нея намаляват от 112 000 на 88 900.\nКакво определи подема на българската ИТ? Кирил Боянов дава обяснение: България е съумяла да предложи дефицитни за социалистическия лагер продукти; монополното положение на страната ни (и в СИВ) е довело до бързо модернизиране на отрасъла, направило го е ефективен. Работещите в него бяхме „привилегировани” – почти всички машини, технологични линии, материали биваха внасяни от най-напреднали фирми в Япония, Европа, САЩ.\nВеднага след 10 ноември ни затрупаха с упреци, че нашите устройства имали много по-ниски качества от западните, давали повече дефекти. „Това не винаги е било вярно, пише К. Боянов, и в голяма степен е пресилено; повечето от тези, които изнасяхме, а още повече тези със специално предназначение – за военната промишленост, показваха изключително високи показатели при експлоатация”.\nТъжно, но вярно звучат следните изводи: „Лишени от висококвалифицирани кадри, вече трудно бихме създали мащабно производство, или просто трябва да започнем отначало. Ето защо са важни политическите причини: кой стои в основата на разграждането на българската електроника и ИТ? – За да не се повтори разрухата, ако успеем да създадем нещо отново... Важна е и моралната отговорност. Висшите държавни постове не бива да се заемат от политици, които нямат достатъчна подготовка и основни познания по направлението, ресорите, за които отговарят... Съществуваха (към края на 80-те – М.А.) мощности и възможно бе да намерим съответните ниши, и то с не много усилия. Можехме да преустроим производството и то да бъде напълно конкурентно на европейския и световен пазар в областта на електрониката и ИТ. Каквито и да са причините, България загуби водещите си позиции.”\n„Щрихи...” отделя заслужено внимание на сътрудничеството със страните от бившия СИВ, а също и на връзките със западни фирми.\nЕмоционалното Приложение 3 в книгата разказва за живота и дейността на големия българин проф. Иван Попов. Познавах го от зората на ИТ у нас. Финесът в държанието му оцветяваше дългите съвещания, изпъстрени с технически термини в Държавния комитет по наука и технически прогрес - проф. Попов беше негов председател.\n„Щрихи от развитието на изчислителната техника в България” разкрива с малко суховатия език на цифрите мечтите и дръзновението на българската техническа интелигенция.\nАвторът не споменава, но аз съм свидетел как благодарение насочването към перспективни производства, пръснати из страната, младите специалисти получиха хоризонти, израснаха в професията, мнозина от тях се върнаха по родните места, създадоха семейства там, отгледаха деца в по-спокойна обстановка; активизираха и културния живот на селищата. В съботите и неделите дори обработваха пустеещи парцели (например колегите от Завода за микроелементи в Ботевград).\nИмаше хляб и сигурност за всеки, който искаше да се труди.


ЧОВЕШКИЯТ УМ И ИЗТОЧНИКЪТ МУ - СПОРЕД ПЛАТОН - Mind Transcended - Мъдрост от Всички Времена\nHome ФИЛОСОФИЯ ЧОВЕШКИЯТ УМ И ИЗТОЧНИКЪТ МУ - СПОРЕД ПЛАТОН\nЧОВЕШКИЯТ УМ И ИЗТОЧНИКЪТ МУ - СПОРЕД ПЛАТОН\nВ книгата си "Държавата", Платон представя неговата перспектива относно човешкия ум, която радикално променя начина, по който западният свят започва да го възприема. Според него, очите притежават способността да виждат, а обектите притежават способността да бъдат видяни. Когато тези два аспекта намерят контакт се създава "зрението" или "виждането". Платон допълва, че за да бъде осъществено "виждането" трябва да съществува посредник между очите и обекта, а именно светлината. Светлината е това, което обединява очите и обектите. Тя, както всичко останало, има свой източник. Този източник е слънцето, което очите, макар и способни да видят светлината му, не могат да видят самото него.\nФилософът след това прилага същата аналогия върху въображението. Фактът, че човек е способен да вижда образи в ума си, означава че притежава "трето око" или някакъв вътрешен аспект, който има способността да вижда форми. Вътрешното зрение на човека, според Платон, трябва също да отговаря на идентични условия - обект, който има способността да бъде видян и умение, което позволява на човека вижда. Следвайки тази логика, то тогава посредникът, който прави възможен акта на "виждане" на умствените образи трябва да е нещо, което човешкият интелект не може да види директно, така както очите не могат да видят самото слънце, но лъченията на този посредник правят въображението възможно. Ако този източник не може да бъде видян директно от интелекта, това означава, че е трансцендентален на него и следователно непознаваем по природа.\nФИЗИЧЕСКО И МЕНТАЛНО РАЗДЕЛЕНИЕ\nПлатон разделя човешкия ум на 2 основни части - материален ум и трансцендентален ум. Всяка една от тези части е разделена на свои собствени две части (видимо мислене, вяра, разбиране и интелект). Наблюдението чрез очите, както и наблюдението във въбражението, сформират физическата част, тъй като и двете зависят от физическия свят - човешките очи виждат това, което е около тях, а въображението вижда това, което вече е било видяно. Тоест всеки един образ в нашето въображение е спомен или компилация от спомени базирани на видяното от физическия свят. Въображението придава смисъл на дадена идея като я асимилира чрез познатите на човека образи - това наричаме аперцепция (умствено възприятие). Когато човек вижда обект с физическите си очи, мисълта проявена върху него е мнение, а когато вижда нещо в ума си, това мнение се превръща във "вяра", тъй като изображенията във въображението не са тъждествени с реалността на физическия свят. Незаивисмо дали размишляваме върху обекти от физическия свят или менталния, тази мисъл винаги ще бъде "мнение".\nПлатон разделя втората основна част на човешкия ум (трансценденталната) на Разбиране и Интелект. Очите се занимават с материалните обекти, въображението се занимава с формите лишени от материалност, а разбирането се занимава с абстракции, които дори нямат форма. Един прост пример, който отлично показва работата на разбирането е изразът "люботва поражда щастие" - нито чувстовто, нито емоцията в това изречение имат някаква форма или материалнсот, но все пак човек разбира какво се има предвид. Фактът, че разбирането се занимава с абстракции лишени от материалност и форма, означава, че то е трансцендентално на физическия свят. Платон продължава с мнението си, че разбирането не би могло да съществува само по себе си, а трябва да се съдържа в нещо, което е трансцендентално на самото него. Разбирането е дуално по природа, то разделя света и поражда субективизъм. Идеите за "добротата, справедливостта, красотата и др.", макар и да имат различно значение спрямо личното разбиране на индивидуалния човек, самите идеи са идентични за всички. Според Платон, идеите в тяхната обективна реалност, която е отвъд субективното разбиране, се съдържат в това, което той нарича "Интелект" - най-дълбоката част на ума, която е трансцендентална на "Разбирането", тъй като разбирането, макар и да е отвъд материалността и формата, не може да обхване в себе си обективната реалност присъща на Интелекта.\nЧОВЕШКИЯТ УМ И ИЗТОЧНИКЪТ МУ - СПОРЕД ПЛАТОН Reviewed by MindTranscended on July 23, 2019 Rating: 5


Бременната Диона влезе по спешност в болница – Zvezdi.BG\nПевицата Диона все още крие от медиите, че е в напреднала бременност и през лятото ще стане майка за първи път. Прясно сгодената певица крие от суеверие благата новина, но изглежда бременността не протича леко, пише Шоу Блиц.\nИзпълнителката на „Филмарка“ кара много тежка бременност и последните си участия изкарала кошмарно. Чувствала се много зле и накрая нещата излезли извън контрол и тя постъпила в болница.\nПрез уикенда Диона отмени две участия – в Габрово и в София. А по-късно съобщи, че няма да е на разположение през цялата седмица. „За съжаление здравословното ми състояние не позволява да осъществя клубните си участия и тази седмица“, оповести Диона.\n„Ще помоля никой да не ме пита „какво ми е“. Когато съм в състояние ще преценя дали дали да говоря за това, през което преминавам. Само ще кажа, че не го пожелавам на никого“, ожали се Диона и това хвърли феновете ѝ в паника. Нейни почитатели се питат дали всичко е наред с бебето в корема ѝ. Нашият екип ѝ пожелава бързо възстановяване и дай боже всичко да е наред с бременността и бързо да забрави за проблемите в момента.\n← Григор Димитров и любимата му Лолита отново са заедно\nАдреналинката Ени си пие кафето с Ал Пачино →\nМалкото коте на Божинов е бременна


Pure Nutrition Pure Whey Isolate 454 гр: ниска цена от магазин FitnesHrani.com\nСпортистите и бодибилдърите, които тренират усилено всеки ден, както и физически активните хора, имат повишена нужда от протеини в диетата си. Това се оляснява с факта, че протеините изграждат мускулите и без тях мускулния растеж е почти невъзможен.\nВ наши дни, можете да намерите всякакви протеинови добавки, с които да задоволите нуждите си от протеини. Суроватъчния протеин изолат е един от най – търсените и предпочитаните протеинови източници. Той се смята за пълноценен протеин и е с много високо качество.\nЗа разлика от концентрата, изолата почти не съдържа въглехидрати и мазнини, и се отличава с богат аминокиселинен профил. Суроватъчният протеин изолат е чиста форма на протеин, а Вие можете да си го набавите с Pure Whey Isolate на Pure Nutrition.\nХарактеристики и действие на Pure Whey Isolate:\nPure Whey Isolate е чист суроватъчен протеин изолат, а приема му ще Ви снабди с всички необходими вещества, за да растат вашите мускули. Това е може би най – важната добавка, която трябва да имате, защото докато тренироте мускулите Ви използватпротеина като гориво. Ако не му осигурите адекватни количества протеин, ще се стигне до мускулен срив, известен като катаболизъм.\nОсвен за гориво, протеина се използва за възстановяване на тялото, особено след тренировка.Pure Whey Isolate е най – добрия източник на аминокиселини, особено на ВСАА – аминокиселините с разклонена верига, благодарение на които вашите мудсули се възстановяват и растат.\nPure Whey Isolate е и отличен източник на глутамин. Тази аминокиселина е силен имуностимулатор, а здравия имунитет е страшно важен за спортистите. Суроватъчния протеин изолат в тази формула, поддържа положителен азотен баланс, което също е от полза за мускулния растеж.\nАко спазвате нисковъглехидратна диета, Pure Whey Isolate е отличен заместител на цяло хранене. Този протеин може да засили метаболизма Ви и така Вие ще горите повече мазнини.\n5 Pure Nutrition Pure Whey Isolate 454 гр Марик Кусев\nПия го от три години и съм много доволен от цена/качество.\nКод на продукта: PN2724\nВкус --- Моля изберете --- неовкусен боровинка с масло двоен шоколад бисквити с крем


Ангелкова: Може да имаме водеща роля в популяризирането на туризма по Черноморието\nНиколина Ангелкова на среща с Майкъл Христидес СНИМКА: Министерство на туризма\nБългария може да има водеща роля в популяризирането на туризма в Черноморския регион. Имаме идея акцентът да е поставен върху винения и гурме туризъм, които за Министерството на туризма са сред приоритетните за развитие продукти. Предстои темата да бъде дискутирана на среща на работна група „Сътрудничество в туризма“ на Организацията за черноморско икономическо сътрудничество (ОЧИС), която в момента се председателства от България. Това каза министърът на туризма Николина Ангелкова на среща с Майкъл Христидес, председател на ОЧИС, съобщиха от пресцентъра на Министерство на туризма.\nТя посочи още, че по този начин ще се засили фокусът върху развитието на сектора в региона. "А за нас от голямо значение е съвместната помощ в туризма с държавите-членки на ОЧИС", коментира министър Ангелкова. Министърът благодари на г-н Христидес за участието му в срещата на високо равнище на министрите на туризма на страните членки на ЕС „Туризъм и икономически растеж“, събитие от най-високия клас „А“ в календара на Българското председателство на съвета на ЕС. Тази година обръщаме специално внимание на инициативата „ЕС-Китай-2018 година, посветена на туризма“, обясни министър Ангелкова.\nТя уточни, че затова тази тема е основен фокус на съвета на министрите утре. България има изключително ползотворно сътрудническо с Китай и активно участва с различни проекти по известния маршрут „Път на коприната“, каза още министърът. Двамата дискутираха и напредъка в организацията на среща на министрите с ресор туризъм на страните-членки на ОЧИС. Събитието също е част от програмата на председателството ни на съвета на ЕС и е от най-висока категория. Планира се то да бъде проведено през юни във Варна. Там Министерство на туризма ще представи извършеното в периода на координация на работната група по туризъм към ОЧИС, който започна през юли 2016 г. и завършва в края на юни тази година. Председателят на ОЧИС предложи Министерство на туризма да обмисли възможността за поемането на втори мандат като координатор на работна група „Сътрудничество в туризма“ за още един двугодишен мандат.\nХристидес заяви още, че оценява високо добрата работа на ведомството както при ръководството на групата, така и за напредъка на туризма в България и Черноморския регион. Той постави акцент върху круизния туризъм в района на Черно море, като поясни, че трябва да се предприемат действия за развитието му.


Безглутенови пурички “Balila“: вкусно с Без Глутен България\nБезглутенови барчета BALILA\n„Без глутен” Ви предлага вкусни безглутенови десерти Balila. Нашите царевични пурички, пълни с крем, са вкусното допълнение към всяка здравословна диета. Десертите, които можете да поръчате онлайн от нашия магазин, са подходящи за хора с цьолиакия. Съдържа редица полезни вещества, като желязо, магнезий, цинк, манган и селен. Освен това царевичната захар е богата на много фибри, протеини и сухи мастни киселини. Когато решите да се храните здравословно или имате непоносимост към глутена, не е задължително да се разделяте със сладкото. Ние предлагаме чудесна алтернатива с безглутеновите десерти Balila.\nБезглутенови пурички Balila\nБезглутеновите пурички определено ще Ви станат любими. Те са чудесен избор за закуска за децата в училище или за случаите, когато Ви се прииска да хапнете нещо набързо. Сред проблемите, с които често се сблъскват родителите е, че децата обикновено имат афинитет към нездравословните храни. В техните представи здравословното е нещо, лишено вкус. Пуричките ще Ви да дадат шанс бързо да промените това възприятие. На вкусната комбинация от пухкава царевична пуричка и вкусен крем не би устояло на нито едно дете. Царевицата се нарежда сред най-здравословните зърнени култури. Така че не се колебайте да опитате новите свежи продукти, без синтетични и консерванти. Тъй като не съдържат пшенично брашно, те са подходящи и за хора с непоносимост към глутен. Можете да избирате между 7 вкуса - какао, мляко, ягоди, тирамису, лешник, кокос и шам-фъстък.\nБезглутенови бисквити Balila\nПухкавите безглутенови бисквити Balila с пълнеж от какаов крем също са направени от царевично брашно. Царевицата е една от най-здравословните храни, защото съдържа много витамини, минерали, микроелементи, протеини, въглехидрати, фибри и ненаситени мастни киселини, които подпомагат здравето на организма и благоприятстват функциите на всички системи, които го изграждат. Освен това тази култура понижава холестерола, подобрява конценцентрацията, отразява се положително върху сърдечно-съдовата и храносмилателната система. В жълтите зърна се крият особено много витамини от група В, каротин, витамини С и Е, желязо, цинк, магнезий, калий, фосфор, калций и редица пектини.\nБезглутенови сладкиши Balila\nБезглутеновите сладкиши Balila предлагат многообразие от вкусове. По този начин всеки ден можете да си хапвате нещо различно. Пуричките са любими на всички деца. С тях всеки родител може да без притеснение да дава на детето си от тези сладкиши, тъй като не съдържат глутен и изкуствени подобрители. Приятното върви ръка за ръка с полезното. Вече споменахме ползите, които царевицата носи на организма. Десертчетата в тази категория, освен че са много вкусни, имат и висока хранителна стойност. Ето защо са добър избор за следобедна закуска. Хората, които обичат разходките в планина, знаят че по време на преход е добре да имат нещо сладко под ръка, което да ги зареди бързо с енергия. Пуричките са добър вариант за такива поводи. Разгледайте и останалите ни предложения за вкусни десерти без глутен в категорията и поръчайте лесно и бързо онлайн всичко, което Ви се хапва!\nПухкави пурички с пълнеж от какаов крем (80%) без глутен 18 г\nПухкави пурички без глутен с пълнеж от какаов крем (80%)Без глутен.Състав: Царевично брашно 20 %, захар, растителни мазнини (кокосови, слънчогледови), обезмаслено мляко на прах, подсладена суроватка на прах, какао на прах 10%, емулсии: слънчогледов лецитин, овкусители ( натурално какао, вани..\nПухкави пурички с пълнеж от крем от шам фъстък (80%) без глутен 18 г\nПухкави пурички без глутен с пълнеж от крем от шам фъстък (80%)Без глутен.Състав: Царевично брашно 20 %, захар, растителни мазнини (кокосови, слънчогледови), обезмаслено мляко на прах, подсладена суроватка на прах, какао на прах 10%, емулсии: слънчогледов лецитин, овкусители ( натурален шам ..\nПухкави пурички с пълнеж от крем тирамису (80%) без глутен 18 г\nПухкави пурички без глутен с пълнеж от крем тирамису (80%)Без глутен.Състав : Царевично брашно 20 %, захар, растителни мазнини (кокосови, слънчогледови), обезмаслено мляко на прах, подсладена суроватка на прах, какао на прах 10%, емулсии: слънчогледов лецитин, овкусители ( натурално тирамису)..\nПухкави пурички с пълнеж от лешников крем (80%) без глутен 18 г\nПухкави пурички без глутен с пълнеж от лешников крем (80%)Състав: Царевично брашно 20 %, захар, растителни мазнини (кокосови, слънчогледови), обезмаслено мляко на прах, подсладена суроватка на прах, какао на прах 10%, емулсии: слънчогледов лецитин, овкусители (натурален шоколад, ванилин..\nПухкави пурички с пълнеж от млечен крем (80%) без глутен 18 г\nПухкави пурички без глутен с пълнеж от млечен крем (80%)Състав: Царевично брашно 20 %, захар, растителни мазнини (кокосови, слънчогледови), обезмаслено мляко на прах, подсладена суроватка на прах, какао на прах 10%, емулсии: слънчогледов лецитин, овкусители ( натурално мляко ), сол. Хра..\nПухкави пурички с пълнеж от ягодов крем (80%) без глутен 18 г\nПухкави пурички без глутен с пълнеж от ягодов крем (80%)Състав:Царевично брашно 20 %, захар, растителни мазнини (кокосови, слънчогледови), обезмаслено мляко на прах, подсладена суроватка на прах, какао на прах 10%, емулсии: слънчогледов лецитин, овкусители ( натурална ягода ), естествени оцветите..\nПухкави бисквитки с пълнеж от какаов крем (75% ) без глутен 70 г\nПухкави бисквитки с пълнеж от какаов крем (75%)Без глутен.Състав : Царевично брашно 25 %, захар, растителни мазнини (кокосови, слънчогледови), обезмаслено мляко на прах, подсладена суроватка на прах, какао на прах 10%, емулсии: слънчогледов лецитин, натурален шоколадов аромат, ванилин,..


Category: Находчив бизнес - МОТИВАЦИЯ И ВДЪХНОВЕНИЕ\nМного отдавна съществувало необикновенно село. То се намирало на добро място, но имало голям проблем. В селото нямало вода, освен когато валял дъжд. За да се избавят от проблема старейшините решили да подпишат договор за ежедневна доставка на вода.\nДвама човека изявили желание да се заемат с тази дейност и старейшините подписали договор с тях. Те предвидили, че състезавайки се по между си ще се намали цената на водата и снабдяването с нея ще е винаги осигурено.\nПървият мъж, с когото сключили договора се казвал Ед и веднага се захванал за работа. Купил две еднакви кофи и започнал да носи вода, бягайки по пътеката към езерото, което се намирало на километри от селото. Той веднага започнал да печели пари. Работел от сутрин до вечер, напълвайки две големи баки с вода, като носел от езерото вода само с двете кофи. Всяка сутрин той трябвало да става рано, за да се убеди, че има достатъчно запаси от вода за нуждите на хората от селото. Това бил тежък и изморителен труд, но човекът се чувствал щастлив, нали печелел пари.\nДругият мъж, получил договор от старейшините се наричал Бил. За известно време, той изчезнал от селото. Ед се радвал, защото нямал съперник и той получавал всичките пари за снабдяването с вода.\nБил си съставил план, основал малка корпорация, намерил четирима инвеститори и назначил президент на компанията. След месец той се върнал в селото и довел няколко строителя и един инженер. За година тази група построила мощен, неръждаем водопровод, който съединил езерото със селото.\nПри откриването Бил обявил, че неговата вода е по-чиста от тази на Ед. Той знаел за оплакванията на хората, че водата доставяна от Ед е мръсна. Бил обявил, че прясна вода ще има през всеки час на денонощието и това ще става през всичките дни на седмицата. Ед доставял вода само в работните дни на седмицата. След това Бил казал, че цената на водата ще намали с 75%, но това няма да влоши нито качеството, нито доставката. Хората одобрили всичко казано и отишли да видят водопроводния кран поставен в края на водопровода.\nЗа да успее Ед също намалил цената с 75%. Купил още кофи, снабдил ги с весла и започнал да носи по четири кофи наведнъж. За да обслужва по-добре съселяните си той наел двамата си синове да работят през нощта и в почивните дни.\nКогато синовете му отишли да учат в града, той им казал:\n- Бързайте по-скоро да завършите обучението си, защото този бизнес в бъдеще ще принадлежи на вас.\nНо синовете избрали друг път и не се върнали на село. Ед наел работници, но те искали по-високо заплащане. От там започнали и проблемите. Работниците искали повече пари и да носят само по една, а не по четири кофи.\nБил разбрал, че не само това село се нуждае от вода. Така той започнал да доставя вода в околните села за населението. Продавал евтино, качествено и бързо доставял суровината.\nБил живял щастливо в продължение на много години. а Ед работил усилено до края на живота си и постоянно имал финансови проблеми.


Проф. Н. Алтънков: България е заклещена между руски части в Ниш и US база в Косово - Факел\nНачало Интервю Проф. Н. Алтънков: България е заклещена между руски части в Ниш и...\nПроф. Н. Алтънков: България е заклещена между руски части в Ниш и US база в Косово\nАко има война, тя ще е след края на Олимпиадата в Китай, прогнозира историкът\n03.02.2022 Хенриета Костова vestnik MARITSA, Plovdiv\n– Проф. Алтънков, балансирана ли е българската позиция по конфликта между Русия и НАТО?\n– Стоим много зле. От всичките 30 страни в НАТО само за нас излязоха достоверни сведения в авторитетни западни издания като „Икономист“ „Уолстрийт джърнъл“, че България не иска да участва във военни действия.\nНедопустимо е министърът на отбраната Стефан Янев да обяснява точно колко батальона ще имаме, с какво няма да бъдат въоръжени, с кого няма да бъдат заедно.\nВ играта, която се води, България има много висок залог, а никой не говори за заплахите за нас. Само на 90 км от нашата граница, в Сърбия, има руски военни сили. В Ниш има разположени два батальона за реагиране в аварийни случаи. Разполагат с хеликоптери и с най-модерни ракети. Кой може да спре руски самолети, които да увеличат наличните два руски батальона на 20?\nОще по-лошо – само на 30 км от Ниш, в Косово, е най-голямата американска база Бондстийл. Построена е за 40 000 души, но в момента там има по-малко от 2000 военни. Т.е. на съвсем близко разстояние около нас се намират военни сили на две страни, които в момента са в сериозен конфликт.\n– Пресилени ли са страховете, че сме на прага на Трета световна война? Ще се стигне ли до реална война, или ще се разминем с дрънкане на оръжие?\n– Трета световна война няма да има, но война ще има. Тя ще бъде по всяка вероятност локална, ще се води много предпазливо. И най-вероятно ще се случи след края на февруари, след като приключи Зимната олимпиада в Пекин. Изглежда е уговорено между Русия и Китай Игрите да минат спокойно. Впрочем имайте предвид, че обикновено олимпиадни са годините на смут и безредици – така беше с руското нахлуване в Грузия през 2008 г. През 2014 г., когато Русия влезе в Крим, пък имаше Зимна олимпиада в Сочи.\nНо и в момента тече кибер война, вербални атаки, ултиматуми, смятани обикновено за прелюдия към война, даже като начало на военни действия.\nСегашното напрежение по границите на Украйна води до заключение, че войната е започнала, но засега се води с други средства, не на фронт, с танкове, оръдия, самолети. Но може да се стигне и дотам.\n– Ще станем ли свидетели на военни действия на територията на Украйна?\n– Там са струпани войските. Особено обезпокояващо е, че от няколко дни руски войски се трупат и в Беларус, заедно с най-модерна техника, включително ракети със среден радиус на действие. Почти цяла Украйна е заобиколена – има руски войски на юг, на изток, на север.\nАмериканският президент Джо Байдън изглежда по-войнствено настроен от украинския си колега Володимир Зеленски. Духът обаче вече е излязъл от бутилката.\nНо вече не става дума за схватка между Украйна и Русия, а между Москва и Вашингтон\nНяма в историята на Европа и на света след 1945 г. преки схватки между Русия и САЩ с изключение на Карибската криза през 1963 г. Тогава ситуацията стана гореща за дни и накрая заглъхна. Нещо подобно се очаква да настъпи и сега, но Путин вероятно мисли другояче. А и американците изглежда са убедени, че евентуално спречкване с Русия ще прерасне в дългосрочен, постоянно димящ и врящ конфликт.\n– Кой има интерес от ескалация на напрежението в момента?\n– Украйна явно не иска, защото е обречена да бъде плацдарм в случай на война. А тя има горчив опит от Втората световна война, когато претърпя огромни загуби, може би 70 процента от загубите на бившия СССР бяха понесени на украинска територия.\nНо ако Путин и Байдън са решили, че е в интерес на техните народи да се спречкат,\nда имат обтегнати отношения на ръба на война, така ще бъде.\nНе сме напълно наясно с целите на Путин, но целите на американската политика са запазване на статуквото – да останат световен лидер, както поне в последните 30 години.\nЗа Вашингтон това е много удобно. САЩ нямат военна стратегия, която да изисква целият свят да бъде управляван от тях. На Америка й стига да продава стоките си на колкото може повече народи, защото е експортна държава. САЩ не искат да убиват хора извън страната – напротив, те гледат на всеки човек извън Америка като на потенциален клиент на техните стоки, от когото могат да печелят.\n– Дали пък Путин не иска да си вдигне рейтинга в Русия с демонстрация на сила?\n– Като основна негова цел – не. Путин се радва на доста широка подкрепа в Русия, в момента неговата власт не е застрашена. При това той умело оправдава действията си. Впрочем всеки агресор твърди, че той е нападнат. Руските медии непрекъснато тръбят, че точно Русия е под заплаха. Въпреки че\nсамата Русия е струпала над 100 000 души войска по границите с Украйна.\nНо не надценявайте Путин, той е човек като нас, който смята, че прави всичко за доброто на Русия. Ние не мислим така, но според руснаците, които масово го обичат, той се грижи за тях.\nАко наистина предположението ми е коректно, Путин не иска война, а цели в държавите около Украйна да съществува ситуация като тази в Босна и Херцеговина – подобие на държава. Става въпрос за Молдова, както и за Румъния, България, Унгария, Чехия, Словакия, Словения, Полша, които са били приети в НАТО след 1997 г. Според мен стремежът на Путин е тези страни да са нещо като голямо блато, където по-силният се разпорежда по своя воля.\nРусия не иска да граничи с никого, каза преди години големият полски мислител Адам Михник. Тия нагласи не са променени. Днес Русия граничи с цели 16 страни, официално признати от ООН. И иска да е абсолютно сигурна за границите си, част от които да се охраняват естествено от споменатото блато, населено с хора, зависещи от волята на Москва.\n– Ще преглътне ли някога Русия това Украйна да стане член на НАТО?\n– На сегашна Русия това не й се преглъща. Отделен въпрос е дали руският народ би бил готов да се жертва, да води военни действия, да пролива кръв за постигането на цели, които може би не си заслужават.\nСпоред социологически изследвания 52% от руснаците гледат на украинците като на приятели, а само 11 процента ги смятат за врагове.\nИма и доста етнически руснаци в Украйна – цели 17 на сто. За последните 10 години над 1.2 милиона украинци са заминали в Русия, за да работят. Възелът е сложен, но средният руснак и украинец нямат какво толкова да делят. Не виждам кой може да внедри сред украинците неистова омраза към руснаците до степен да искат да ги убиват.\n– Разполагането на натовски войски, което готви президентът Джо Байдън, ще гарантира ли сигурността на Източна Европа?\n– Не, 8500 души няма да гарантират сигурността на източния фланг на НАТО. Но Байдън има нужда от подобни действия, за да покаже решителност, и с това да ускори преговорите, които и в момента се водят между САЩ и Русия. Целта му е избягване на сегашния конфликт и колкото се може по-бързо връщане на статуквото.\n– Какви са адекватните реакции от наша страна, имайки предвид тревожните факти, които сочите?\n– Трябваше да се връчи нота на руския посланик в София, с която да се реагира на изявлението на техния първи дипломат Сергей Лавров, че България и Румъния трябва да напуснат НАТО и да се откажат от своите въоръжения. Това изявление е всъщност посягане върху нашия суверенитет. В добрите стари времена подобни ултиматуми дори се смятаха за повод за война. Ние сме суверенна страна, член на авторитетни международни институции, сред които ЕС и НАТО.\nС нас никой няма право да се държи така\nТрябваше посланикът ни в Русия да се върне в София, докато се получи удовлетворителен отговор от Москва.\nНаясно съм, че това няма да стане, но не може да разчитаме само НАТО да ни пази. Видяхме колко остро реагираха румънците на думите на Лавров, а ние дори отказахме помощ от французи и нидерландци.\n– Какво да очакваме в близко бъдеще?\n– Да продължи настъплението от страна на Русия, което наблюдаваме в последните 10-15 години. Москва е против въоръжение с ракети в области, с които граничи. Но самата тя си е забучила ракетите в Калининград, в центъра на Германия. По-рано се казваше Кьонигсберг. И никой в Германия не прави нищо по въпроса.\nПроф. Никола Алтънков е български учен и политик, доктор по история и професор от Калифорнийския университет в Санта Барбара. Магистър на изкуствата от Института за чужди науки в Монтерей. Член на Академията за политически науки в Ню Йорк и на почетното социологическо общество “Делта Тау Капа”. Син на пловдивския адвокат Георги Алтънков. Политемигрант от 1965 до 1995 г. в САЩ, където преподава в американски университети и работи в научни институти. В България издава няколко книги, сред които “История на БКП 1919-1989 г.”, където разкрива неизвестни факти от най-новата ни история.\nЖурналист – екип „Политика“\nПредишна статияДве стихотворения в проза на художника Юли Шумарев\nСледваща статияОбращение Общероссийского офицерского собрания к президенту и гражданам Российской Федерации\nadministrat0r - 23.01.2022\nВ България трудно се разбира, че отношенията ни с РС Македония се различават коренно от връзките ни с която и да е друга държава....\nГеорги Борисов за МИРЯНА БАШЕВА – 75 години от рождението й\nБолезнено. Васил Славов в отсъствието на Христо Фотев


Книжно матине: гостува Книжното момиче – Приумици\n02/04/2014 by Trayana\nКнижно матине: гостува Книжното момиче\nДнес в литературния салон имам удоволствието да ви представя избора на една дама, която се самоопределя непретенциозно като читател-аматьор. Но пък споделя мнението си за това, което чете по аргументиран и приятен начин. Мой тип човек. В това ме убедиха и двете книги най-отдолу в купчината. 🙂\nИме: Книжното момиче\nБлог: Книжно момиче\n„Предпази ме от това, което съм“ от Мартин Ангелов\n„Хайде всички да убием Констанс“ от Рей Бредбъри\n„Пустинния скорпион“ от Бранимир Събев\n„Животът пред теб“ от Ромен Гари\n„Музика за хамелеони“ от Труман Капоти\n„Сензационни новини“ от Ивлин Уо\n„Последният лов на Кана“ от Кънчо Кожухаров\n„Нови приказки от цял свят“ от Любомир Николов\n„KISS зад маската“ от Дейвид Лийф и Кен Шарп\n„Кратка история на българския комикс“\nОтговорите на Книжното момиче:\nОбщото между тях е, че някои вече са дефилирали в блога ми, а на други тепърва им предстои да направят своя дебют.\n„Животът пред теб“ е творбата, която бих запаметила до последния печатен знак и бих спасила, ако унищожителите на книги от „451 градуса по Фаренхайт“ тръгнат по петите ѝ.\n„Музика за хамелеони“ е много специална за мен, защото не само я чувам, но и я слушам и ѝ отговарям. Бих я прекръстила на „Музика за книжни момичета“ и май с нея ще ми бъде най-трудно да се разделя, ако някой ми я поиска за прочит.\n„Нови приказки от цял свят“ прави чудесна компания на детето (но и на възрастния) в мен.\nИвлин Уо ме впечатли още с първото изречение, което прочетох от него. Случайно попаднах на Ивлинов разказ в един сборник и оттогава съм зарибена.\nKISS е любимата ми група, а Джийн Симънс ме вдъхновява. Ама не да бълвам огън : ) Затова и „Зад маската“ намери своето място във фотосесията.\nМартин Ангелов е един от най-талантливите млади български автори. „Предпази ме от това, което съм“ го доказва безспорно. Жалко, че Елфа го мързи да пише.\nБранимир Събев също е страхотен писател. Нещо повече, ако живеехме в градче в Дивия Запад, щях да гласувам с две ръце, или с два Колт-а, Събев да стане шериф 🙂\n„Кратка история на българския комикс“ е прекрасно, прекрасно издание – гордост за всяка библиотека. И радост за всеки, отраснал със списание „Дъга“.\nМисля, че името Рей Бредбъри говори само за себе си и няма нужда да обяснявам защо избрах негово произведение за свой модел 🙂\nКънчо Кожухаров и „Последният лов на Кана“ ще накарат всекиго да се гордее, че е българин. Горещо препоръчвам романа. Задължителен е!\nСред книгите на снимката единствено „Последният лов на Кана“ не е моя. Зае ми я Кънчо Кожухаров и аз съм му много благодарна за доверието, тъй като тиражът е изчерпан, а авторът разполага само с две бройки от книгата.\nДавала съм и ще давам за прочит почти всички изброени книги (с изключение на „Музика за хамелеони“, вече споменах причината, както и на онези произведения, които все още не съм „изяла“). Впрочем, аз обичам и съвместното четене : ) И да чета на глас.\nВиж първия отговор.\nПодарявала съм приказките на Любомир Николов.\nКупила съм си: „Предпази ме от това, което съм“, „Пустинния скорпион“, „Животът пред теб“ и „Музика за хамелеони“. Останалото, което виждаш на снимката, ми е подарък.\n← Ричард Адамс: Watership Down / Хълмът Уотършип\nКнижно матине: гостува Жоро →


WP Приложение - winphonebg.com - Страница 3 - Windows Phone Форум\nМнениеот File_Submit » 18 яну 2014, 04:55\nПриложението отново е в магазина. и може да се сваля. Ъпдейтът идва до няколко дена.\nhttp://www.windowsphone.com/bg-bg/store ... ignin=true" onclick="window.open(this.href);return false;\nМнениеот File_Submit » 12 фев 2014, 10:39\nЪпдейтът е онлайн!\n1.0.4 - Форумните мнения вече се четат директно през апа, без да ви препраща в IE\nМнениеот File_Submit » 12 фев 2014, 11:08\nПриложението не е замислено да бъде от рода на tapatalk, затова няма и логин. Може само да се преглеждат мненията. Ако обаче цъкнеш иконката на IE, ще те отведе в браузера и на съответното мнение, откъдето ще може да се публикува коментар.\nВариант е и да цъкнеш Прочети повече точно под мнението - това ще зареди уеб форума директно в приложението, откъдето пак може да се напише мнение.\nПо този начин потребители, които са на ограничен мобилен интернет ще могат с минимално използване на данни да четат форума, без да е нужно да зареждат всички картинки, код и тн, а единствено текст.\nМнениеот vanci1990 » 13 фев 2014, 01:24\nБраво , харесва ми , приложението е супер ! Радвам се че форума нараства заедно с потребителите на самата ОС , радвам се че хората тук са толкова отзивчиви .\nМнениеот File_Submit » 04 апр 2015, 13:38\nДнес предстои да бъде пуснат ъпдейт на приложението, с който се оправя проблема с показването на мненията от форума, след обновяването на форума. За съжаление, то вече няма да поддържа Windows Phone 7.8, а само WP 8/8.1. В тази връзка се обмисля и освежаване на приложението в следващ ъпдейт и всеки, който може и желае да се включи в разработката (дизайн, код и тн.), нека се свърже с мен или с FourTonMantis (който е автор на сегашното).\nМнениеот File_Submit » 04 апр 2015, 13:55\nЕдно приложение за всички версии\nМнениеот FourTonMantis » 04 апр 2015, 15:07\nКогато приложението се направи със SDK-то за WP7 то работи и на всички нови версии автоматично. От този ъпдейт нататък обаче ползваме SDK-то за WP8 и най-вероятно колегите със WP7 няма да могат да го теглят. Маркета дава и възможност да се качват отделни версии за 7 и 8, но няма смисъл от това вече.\nМнениеот wpa » 04 апр 2015, 15:09\nЧакаме и универсално за Win 10\nМнениеот FourTonMantis » 04 апр 2015, 15:12\nТова ще работи и на 10, но само на телефоните. Универсално - по-нататък.\nМнениеот trifon81 » 04 апр 2015, 18:58\nБраво за ъпдейта сега е доста по-добре с това ,че може да се преглеждат мненията директно през приложението. А сега ще очакваме и новата визия един ден да видим.


Интернет мами с лотарията Зелена карта - e-vestnik.bg\n“Спечелете Зелена карта”, “Живейте и работете в САЩ”, “Вашата страна е в списъка за лотарията”, приканват рекламни банери в българското Интернет пространство. Писма с подобно съдържание заливат електронните пощи. В момента облъчването с подобни реклами е в апогея си, тъй като срокът за участие в тазгодишната лотария за Зелена карта изтича след дни (б. р. – до 2 декември т. г.).\nДесетки сайтове предлагат посреднически услуги срещу заплащане при кандидатстване за Зелена карта, въпреки че лотарията по принцип е безплатна и регистрацията става в сайта www.dvlottery.state.gov. Срещу сума от порядъка на 50-100 долара те обещават да попълнят документите вместо вас, да ви съдействат в процеса на кандидатстване и дори да ви подарят самолетен билет в случай, че спечелите. Други наблягат на факта, че именно вие сте специално избран да се възползвате от тяхната оферта. Повечето от тях съмнително наподобяват официалния правителствен сайт на лотарията. С дребен шрифт на незабележимо място някъде на страницата е отбелязано, че става въпрос за организация, която не е свързана с американското правителство. Или пък са обяснени предимствата на посредническия сайт в сравнение с държавния (съдействие по телефона, постоянна комуникация с експерти от фирмата и т. н.) За кандидатстване чрез такъв сайт се изисква да предоставите личните си данни, включително номера на кредитни карти, с които обикновено се осъществява плащането. Условията за ползване на услугите на съответната фирма обикновено са неясни и крият уловки. Гаранцията, че данните ща бъдат използвани по предназначение е почти нищожна, а рискът от злоупотреба с лични данни е сериозен. Ако човек не е наясно с реалните условия на лотарията, лесно може да бъде подведен.\nwww.dvlottery.state.gov – Това е оригиналният сайт на Държавния департамент на САЩ. Който знае поне малко английски, може да попълни в него документите си напълно безплатно.\nЛотарията Зелена карта представлява официална лотария на Държавния департамент на САЩ за разнообразяване на емигрантския поток. По тази програма всяка година се издават 50 000 постоянни визи на чужденци от държави с по-нисък емиграционен поток към САЩ. Визите се разпределят на случаен принцип и дават право за постоянно жителство и работа в САЩ. За България от общата бройка се падат около 2500-3000. На официалния сайт на лотарията http://www.dvlottery.state.gov/ приемането на документи става в строго определени срокове всяка година. Формулярите за участие се попълват онлайн и участието е напълно безплатно.\nwww.usabulgaria.org – Този сайт наподобява по вид официалния сайт на правителството на САЩ и дава инструкциите за документите на български. Той предлага услугата да попълни вместо кандидата документите в официалния сайт срещу заплащане. Всеки сам преценява дали да ползва услугите му. В сайта на Държавния департамент попълването на документите е безплатно.\nМного от кандидатите за Зелена карта в България не знаят английски. За да могат да попълнят документите в оригиналния сайт на държавния департамент на САЩ, те ползват преводачи, приятели и др. Посреднически фирми използват това и чрез свои сайтове дават инструкциите за документите на български и предлагат да попълнят документите вместо кандидата. Това е вид услуга, както много други, стига да се ограничи дотам и цената да не е спекулативно висока.\nwww.americagreencard.org – Сайтът наподобява по вид официалния сайт на правителството на САЩ.\nИнтересът към Зелената карта е голям и предприемчиви фирми се вреждат като посредници. По неофициални данни всяка година кандидатстват около 60-70 хил. българи. Но в българските Интернет сайтове има рекламни банери, които водят не само към посреднически сайтове на български, но и на английски. Много от тези сайтове са имитации на официалния правителствен сайт на САЩ.\nТочно затова в официалния (оригиналния) сайт на лотарията са публикувани следните предупреждения:\nwww.usafis.org – Сайтът наподобява по вид официалния сайт на правителството на САЩ.\n“Забележка: Съществуват фалшиви сайтове, наподобяващи официални сайтове на американското правителство. Фирми, твърдящи че действат от името на американското правителство, искат пари, за да “попълнят” формулярите за участие в лотарията. Изтеглянето и попълването на електронния формуляр за участие в програмата е напълно безплатно. Държавният департамент уведомява печелившите чрез писмо, а не по електронна поща.”. Попълването на документите става на самия сайт и отнема не повече от 5-10 минути. Сайтът е достъпен само в периода, в който се приемат документи. В момента тече набиране на документи за 2009 г., а срокът е 03 октомври – 02 декември 2007 г.\nwww.usagcls.com – Сайтът наподобява по вид официалния сайт на правителството на САЩ.\nТова обаче не пречи в други електронни сайтове да се предлага целогодишно кандидатстване за лотарията. Един от най-популярните сайтове, към който отвеждат банери на български език, е www.usafis.org. Интересно е, че на сайта е обявена лотарията за 2008 г. Набирането на документи за 2008 г. обаче отдавна е изтекло. В момента официално тече кандидатстването за 2009 г. Кандидатстването чрез въпросния сайт струва 49 долара за една година, 69 за две и 119 долара за четири поредни години. Сумата трябва да бъде преведена чрез кредитна карта. В сайта изрично подчертават, че ако предоставите номер на чужда или фалшива кредитна карта, ще бъдете дисквалифицирани от лотарията за вечни времена. Тоест сайтът се опитва да говори от името на организаторите на лотарията – правителството на САЩ – и да заплашва с дисквалифициране. Дори и да използвате истинска карта обаче, въобще не е ясно къде ще отидат парите и личните ви данни.\nОт сайта www.usagcls.com искат горе-долу същите суми. Парите могат да се платят и по банков път или чрез Western Union. И от тази фирма изкушават с безплатен самолетен билет за печелившите участници. С малки букви в долната част на сайта е пояснено, че фирмата всъщност осигурява до 500 долара от стойността на билета. Подобни услуги и промоции предлагат и сайтове като www.greencardexperts.org, www.usagc.org, Съществуват и български сайтове, на които се предлагат подобни услуги. Цената за обработка на документи е значително по-ниска – 10-20 лв. за попълване на формуляр. Част от тях предлагат да попълнят формулярите на място, пред самия кандидат, което гарантира изпращането на документите.\nНепрекъснато изникват и нови страници с подобно съдържание. Дори и част от тях да предлагат реални услуги, рискът кандидатът да попадне на сайт-менте остава голям. Освен това, ако човек знае поне малко английски, подобни услуги са напълно излишни.\nwww.usagc.org – Сайтът наподобява по вид официалния сайт на правителството на САЩ.\nЗаради зачестилите случаи на измами в Интернет, свързани с лотарията за Зелена карта, на страницата на Федералната търговска комисия на САЩ са публикувани предупреждения и съвети за предпазване от подобни измами. Ето как звучат те:\nИзмами, свързани с лотарията за Зелена карта\nСпоред федералната търговска комисия на САЩ (FTC), национална организация за защита на потребителя, фирми и адвокати заблуждават за услугите, които предлагат, твърдейки че:\n– Имат договорни отношения с американското правителство.\n– Разполагат с експертни знания или специални формуляри, необходими за участие в лотарията.\n– В тяхната фирма не е имало отхвърлен кандидат за Зелена карта.\nwww.usimmigrationsupport.org – Един от многото посреднически сайтове, които предлагат да попълнят документи за Зелена карта.\n– Фирмата им може да увеличи шансовете за спечелване на лотарията.\n– Граждани на държави, които не са включени в лотарията, все още могат да кандидатстват.\nВ допълнение, някои фирми могат да застрашат шанса на кандидата да участва в лотарията, изпращайки няколко формуляра. Могат и да поискат значителни суми от спечелилите кандидати, за да завършат процеса по кандидатстването.\nПоредният банер, рекламиращ посредническа фирма.\nСпоред FTC най-добрият начин да се предпазите от измами е да разберете механизма, по който се осъществява лотарията на Държавния департамент.\n>> За участие в лотарията не се плаща такса. Можете сами да попълните формуляр/да влезете в сайта на Държавния департамент (www.dvlottery.state.gov). Ще трябва да отговорите на няколко въпроса и да предоставите дигитална снимка паспортен формат. Ще получите потвърждение от Държавния департамент след като сте подали формуляра.\n>> Да наемете фирма или адвокат за попълване на документите е ваше решение, но човекът, на когото ще платите, ще извърши същата процедура. Шансовете да ви изберат са едни и същи, независимо дали сам ще попълните документите или някой друг ще го направи вместо вас.\n>> Подайте само един формуляр. Ако пуснете повече от един, ще бъдете дисквалифицирани.\n>> Селекцията се осъществява на случаен принцип. Съпрузите могат да кандидатстват отделно. Ако единият спечели, другият може да замине с неговата зелена карта. Това е единствената реална възможност значително да увеличите шансовете си.\n>> Внимавайте за страници, обещаващи да подготвят документи за пътуване или жителство онлайн или по електронна поща. Освен за самото кандидатстване в лотарията, повечето кандидатствания за визи, паспорти, зелени карти и и други документи за жителство или пътуване се попълват лично пред служител на американското правителство.\n>> Помислете добре на кого изпращате личните си данни. Освен ако нямате сериозни контакти с фирмата, не изпращайте актове за раждане, паспорти, шофьорски книжки, брачни свидетелства и др., съдържащи личните ви данни, на фирми, обещаващи да попълнят документите ви за пътувания или жителство. Зад всичко това може да крие опит за кражба на лични данни.\n>> Внимавайте за сайтове, които наподобяват официалните страници на американското правителство. Те могат да имат домейни, подобни на тези на правителствените агенции, официално изглеждащи емблеми (орли, знамена или други американски символи като Статуята на свободата например или Капитолия), официални печати, лога и линкове към други правителствени сайтове, да съдържат пощенски адреси с “Washington, D. C.” Ако домейнът не завършва на “.gov,”, сайтът не е правителствен. Фалшивите сайтове могат да поискат пари за официални формуляри. Не плащайте, такива формуляри и инструкции за попълването им се предоставят безплатно от съответната правителствена агенция, която ги издава.\nЕтикети: Зелена карта, менте, шашми


Аштън Кътчър и Мила Кунис застанаха срещу слуховете за раздяла. - Новини 24/7\n2019-06-20 / 17:53:13 / Звезди / tialoto.bg\nАштън Кътчър и Мила Кунис застанаха срещу слуховете за раздяла. ...\nАштън Кътчър, Мила Кунис и слуховете за раздяла.\nАштън Кътчър и Мила Кунис застанаха срещу слуховете за раздяла. Двойката, която се ожени през 2015 и има две деца, публикува клип в Инстаграм, за да се присмее на списание, което твърди, че звездите вече са разделени.\nВъв видеото, което е заснето в колата на двойката, Кътчър снима и пита жена си какво се случва. Кунис с престорена тревожност отговаря „Всичко свърши между нас“ и показва на камерата снимка от корица на таблоидно списание, което твърди, че двамата вече не са заедно.\nКътчър и Кунис продължават с подигравките към списанието като разискват къде са им били „проблемите“, които са довели до „раздялата“. От статията се разбира, че актрисата от „Палави мамчета“ дори е взела децата и не ги дава на вече бившия си съпруг.\nПод видеото актьорът от „Двама мъже и половина“ пише „Явно всичко е приключило. Успех с продаването на издания. Може би другата седмица жена ми ще роди близнаци. За трети път. Но кой брои“.\nПубликацията събра доста подкрепа от известните приятели на двойката, сред които бяха Деми Ловато и Дакс Шепърд. Той е женен за актрисата Кристен Бел, а двете семейства са доста близки.\nПубликация, споделена от Ashton Kutcher (@aplusk) на Юни 19, 2019 в 6:52 PDT


Сао Пауло SP - Juventude, Прогноза от Pobeditel.bg\n00:00 27.06.2022 Бразилия Серия А\t0 - 0\nПрогноза за Сао Пауло SP - Juventude\nЕщадио Морумби остана последната футболна зпирка за 14-ти кръг на Серия А терен, тук шесткратните шампиони Сао Пауло приемат последните в елита Жувентуде след две поредни загуби и трите точки са задължителни.\nСао Пауло не успява да превъплъти мечтите на многото си верни фенове да достигнат до седма титла след последните три поредни, вече доста назад във времето от 2006-та до 2008-а. "Клубът на вярата" през миналия сезон финишира 10-ти под ръководството на Рожерио Мюке Сени, през този заменен от Фабио Кариле, но все още тимът не може да се изкачи в топ 4, макар че беше доста близо до това. За това "допринесоха" двете много неприятни поредни загуби - 0:1 от Ботафого като гости и много болезненото 1:2 в дербито срещу Палмейрас. В тази среща "Трикольорите" водеха до 91-та минута, но с допуснати два късни гола в 92-та и 96-та минути и пропуснаха шанса да догонят съперниците които са с няколко точки пред тях. Така срещу последните днес победата е повече от задължителна, но знаем в такива ситуации колко е трудно понякога това да се осъществи на практика.\nЖувентуде остана в елита през миналия сезон на магия, изпреварил в последният 38 кръг с победа у дома с 1:0 Коринтианс, така отпаднаха Гремио и Баия. Сега "Зелено - белите" след четири поредни убедителни поражения са последни, а за това главен виновник е много рехавата им отбрана, допуснала убедително най-много попадения във вратата си - 24. Ясно е, ако това не се подобри в близко бъдеще нищо добро не чака тимът воден от Едуардо Паптища, заменил на поста Жаир Вентура, сега начело на Гояс. Днес колкото и трудно да изглежда, а и занапред трябва да се търси актив абсолютно на всеки терен, докато все още спасителната 16-та позиция е в обсегът им.\nСао Пауло и Жувентуде се разминаваха доста сезони в елита, като за последно преди да играят през миналото първенство го сториха преди 15 години през 2007-а. През миналото първенство на Ещадио Алфредо Жакони в град Кашиас до Сул срещата завърши 1:1, а "Трикольорите" на този терен спечелиха с 3:1. Така разбираемо днес домакините имат голяма преднина в коефициентите с над 4.5/1, подсказките са обаче не са толкова категорични - под 2.5 гола, Х2, и 1-ца. Ние сме склонни да подкрепим по-класните футболисти на Сао Пауло за една може би трудна победа - прогноза 1-ца и пожелание късмет и успешни залози, а най-важното - забавлявайте се с двубоите от това наистина класно първенство!\nСао Пауло SP - Juventude Прогноза\nМатематически прогнози Сао Пауло SP - Juventude\nПоследните 4 мача на Сао Пауло SP от Бразилия Серия А са завършили с под 2.5 гола.\nСао Пауло SP са без победа в 4 от последните си 5 мача от Бразилия Серия А.\nКоефициенти за Сао Пауло SP - Juventude\nПредишни срещи - Сао Пауло SP\n20.06.2022 Сао Пауло SP 1:2\t Палмейрас SP\n16.06.2022 Ботафого 1:0\t Сао Пауло SP\n15.05.2022 Сао Пауло SP 2:1\t Cuiabá\nСао Пауло SP – Juventude прогноза от Pobeditel.com за мача от Бразилия Серия А на 27.06.2022


Меси и Роналдо подновяват съперничеството в ШЛ – Palms Bet | News\nНов епизод от дуела между Кристиано Роналдо и Лионел Меси ще осигури зрелищен завършек на група G в Шампионската лига.\nДвете звезди на световния футбол подновяват съперничеството си на “Камп ноу”.\nБарселона приема Ювентус в 22:00, мачът ще бъде излъчен по Max Sport 3.\nДвата отбора вече се класираха за елиминациите в турнира и интрига има единствено за първото място в групата.\nСрещата ще бъде първа за двете звезди на световния футбол след трансфера на Роналдо от Реал (Мадрид) в Италия през лятото на 2018 г. Носителите на общо 11 “Златни топки” са играли в 35 мача помежду си, като Меси има предимство. Аржентинецът има 16 победи и десет загуби, като той е вкарал 22 гола, а Роналдо се е разписвал 19 пъти.\nНа 33 и 35 години двамата продължават да поддържат високо ниво в играта си. Роналдо е най-резултатният футболист в Шампионската лига със 132 гола, докато Меси е втори в подреждането със 118 попадения.\n“Лео и Роналдо са двама фантастични играчи и е страхотно, че ги гледаме от толкова дълго време. Те са най-добрите за последните 15 години. Постигнали са толкова много. Те са различни играчи, но се възхищавам и на двамата. Дадоха ни много велики нощи и се надявам да им се насладим във вторник“, каза треньорът на Барселона Роналд Куман в навечерието на мача.\nНидерландецът се очаква да направи много промени в състава. Извън строя заради контузии са Усман Дембеле, Ансу Фати, Жерар Пике, Сержи Роберто и Самюел Юмтити. От друга страна, Андреа Пирло няма да може да разчита на Джорджо Киелини и Мерих Демирал.\nНай-голяма е интригата в група H, където ПСЖ, Манчестър юнайтед и Лайпциг са с равни точки преди последния кръг.\nДотук и трите отбора записаха три победи и две загуби.\nПСЖ е с едни гърди напред. Френският шампион приема Истанбул Башакшехир и при победа ще завърши на първо място в групата.\nЮнайтед ще се класира напред, ако избегне поражение в Германия.\nМачът между “червените дяволи” и Лайпциг ще бъде излъчен по Max Sport 2 от 22:00.